На основу члана 16. Одлуке о одржавању зграде и спољног изгледа зграде, условима, начину и критеријумима суфинансирања обнове фасада стамбених и стамбено-пословних зграда на подручју града Ужица („Службени лист града Ужица“ број 16/17, 6/18 и 23/23), Градско веће на седници одржаној 7.9.2023.године, доноси

**О Д Л У К У**

**о учешћу у суфинансирању обнове фасада стамбених**

**и стамбено-пословних зграда**

**I** На основу спроведеног јавног конкурса за суфинансирање обнове фасада стамбених и стамбено-пословних зграда на територији града Ужица објављеном на званичној интернет страници града Ужица дана 04.07.2023. године и на предлог Комисије за утврђивање приоритета у суфинансирању обнове фасада стамбених зграда:

 Додељују се средства планирана у складу са Одлуком о буџету града Ужица за 2023.год. са буџетске позицији 313 – Унапређење стамбеног фонда-конкурс за реконструкцију фасада 10.000.000,00 динара, за суфинансирање обнове фасада и то следећим стамбеним зајдницама:

1. Стамбеној заједници стамбено-пословне зграде у улици Димитрија Туцовића бр.45, Ужице. Предрачунска вредност радова из пројектне документације је са ПДВ-ом 3.645.120,00 динара. Износ са којим се врши суфинансирање 40%.
2. Стамбеној заједници стамбене зграде у улици Доситејева бр. 10 и 12, Ужице. Предрачунска вредност радова из пројектне документације је са ПДВ-ом 6.172.644,00 динара. Износ са којим се врши суфинансирање 30%.
3. Стамбеној заједници стамбене зграде у улици Видовданској бр. 26, Ужице. Предрачунска вредност радова из пројектне документације је са ПДВ-ом 2.292.825,78 динара. Износ са којим се врши суфинансирање 30%.

**II** Обавеза Града Ужица је да у року од најдуже 30 дана од дана објављивања Одлуке на интернет страници града Ужица спроведе процедуре за поверавање извођења радова ових послова ЈП „Стан“, а на основу уговора који се закључује са управником стамбене заједнице.

**III** Ова Одлука објављује се на интернет страници града Ужица.

**Поука о правном средству**: Против Одлуке о учешћу у суфинансирању обнове фасаде стамбених и стамбено пословних зграда може се поднети приговор Градском већу у року од 8 дана.

**ПРЕДСЕДАВАЈУЋА ГРАДСКОГ ВЕЋА**

**ГРАДОНАЧЛНИЦА**

**Др Јелена Раковић Радивојевић**

 ***О б р а з л о ж е њ е***

На основу спроведених процедура у складу са Одлуке о одржавању зграде и спољног изгледа зграде, условима, начину и критеријумима суфинансирања обнове фасада стамбених и стамбено-пословних зграда на подручју града Ужица („Службени лист града Ужица“ број 16/17, 6/18 и 23/23), опредељени су износи на наведене стамбене заједнице. С обзиром да су на конкурусу пријаве послале 4 стамбене заједице, од којих је услове конкурса испунило 3 стамбене заједнице, њима су и опредељена средства. Наведена расподела извршена је у складу са средствима планираним Одлуком о буџету града Ужица за 2023. годину.

Уколико се управник стабене заједнице у року од 8 од пријема позива не одазове и не потпише уговор сматра се да је стамбена заједница одустала од суфинансирања обнове фасаде. Уговори се склапају у складу са Одлуком станара стамбене заједнице којом се прихвата понуда за извођење радова на инвестиционог и текућег одражвања на фасади.